Tiltale for bl.a. overtrædelse af færdselslovens § 117, stk. 2, nr. 6, jf. § 53, stk. 1 og færdselslovens § 117 a, stk. 1 mv. Påstand om førerretsfrakendelse
Ret: Retten i Herning (1. instans)
Faggruppe: Straffesag — Øvrige straffesager
Sagsemner: Færdsel;

/

Retten i Herning

D O M

afsagt den 22. april 2010

Rettens nr. 9-3302/2009
Politiets nr. 4100-80201-00793-09

Anklagemyndigheden
mod
Tiltalte
CPR nr. (Født 1991)

Retsmødebegæring er modtaget den 4. december 2009.

Tiltalte er tiltalt for

1.

spirituskørsel efter færdselslovens § 117, stk. 2, nr. 6, jf. § 53, stk. 1, ved
den 18. august 2009 kl. 02.20 at have ført varebil Reg. nr. ad Vester-gade mod
vest og ind på Statoil, 7430 Ikast, efter at have indtaget spiritus i
et sådant omfang, at alkoholkoncentrationen i blodet under eller efter
kørslen oversteg 0,50 promille.

Blodprøve udtaget den 18. august 2009 kl. 03.05 vist en alkoholkoncentra-tion
i blodet på mindst 0,65 promille.

2.

Overtrædelse af færdselslovens § 117, stk. 2, nr. 6, jf. § 54, stk. 1, ved
den 18. august 2009 kl. 02.20 at have ført varebil Reg. nr. ad Vestergade
mod vest og ind på Statoil, 7430 Ikast, efter at have indtaget bevidstheds-
påvirkende stoffer, amfetamin, i et sådant omfang, at indholdet i blodet
under eller efter kørslen oversteg bagatelgrænsen.
Blodprøve udtaget den 18 august 2009 kl. 03.05 viste indhold af amfetamin i
blodet over bagatelgrænsen.

3.

Færdselslovens § 117 a, stk. 1, ved den 18. august 2009 kl. 02.20 at have ført
varebil Reg. nr. ad Vestergade mod vest og ind på Statoil, 7430 Ikast, selv om
han var frakendt førerretten.

Std 75272



/

Side 2/4

4.
(frafaldet)

Påstande

Anklagemyndigheden har nedlagt påstand om betinget fængselsstraf med
vilkår om ulønnet samfundstjeneste under tilsyn af kriminalforsorgen, samt en
tillægsbøde.

Anklagemyndigheden har endvidere påstået, at tiltalte skal frakendes retten til
at føre motordrevet køretøj, hvortil der kræves kørekort, og at frakendels-en
skal ske ubetinget, jf. færdselslovens § 128, stk. 1, jf. § 126, stk. 1, nr. 10, jf. §
125, stk. 1, nr. 8 og nr. 9.

Tiltalte har erkendt sig skyldig.

Sagens oplysninger

Tiltalte har forklaret, at han havde været hos en kamme-rat. De ville hente
noget på tanken. Han kørte bilen til tanken. Da de holdt på tanken kom en
patruljevogn. Han havde inden kørslen drukket 3-4 øl. Promillen kan godt
passe. Han havde ligeledes samme aften taget noget am-fetamin. Han var godt
klar over, at han var frakendt førerretten.

Der blev den 18. august 2009 kl. 03.05 taget en blodprøve fra tiltalte. I blod-
prøven blev der fundet en mindsteværdi på 0,65 promille alkohol.

Der blev på samme tidspunkt udtaget endnu en blodprøve. I blodprøven blev
der påvist amfetamin over bagatelgrænsen.

Kriminalforsorgen har foretaget en undersøgelse af tiltaltes personlige for-hold
og har skønnet, at tiltalte er egnet til at modtage en betinget dom med vilkår
om samfundstjeneste.

Om sine personlige forhold har tiltalte forklaret, at det godt kan passe, at hans
indkomst i 2009 var ca. 247.000 kr. Han er indforstået med at modtage en dom
med tilsyn og samfundstjeneste.

Tiltalte er straffet ved denne rets dom af 3. august 2009 for bl.a. spirituskør-sel
med en promille på 0,63 med en bøde på 9.000 kr. og frakendelse af fø-
rerretten i 1 år fra den 3. august 2009.

Rettens begrundelse og afgørelse

Tiltalte har uden forbehold erkendt sig skyldig. Tilståelsen støttes af de op-



/

Side 3/4

lysninger, der i øvrigt foreligger. Det er derfor bevist, at tiltalte er skyldig

Ved kørslen den 18. august 2009 har tiltalte overtrådt såvel færdselslovens §
53, stk. 1, som § 54, stk. 1, der hver for sig i et 2. gangs tilfælde som i den
foreliggende sag ville medføre en straf af fængsel i 10 dage. Uanset der ale-ne
er tale om én kørsel finder retten, at straffen for disse overtrædelser under
denne kørsel skal kumuleres efter princippet i færdselslovens § 118 a, stk. 4.
Hertil kommer straffen for kørsel i frakendelsestiden ved samtidig overtræ-
delse af færdselslovens § 53, stk. 1.

Straffen fastsættes derfor til fængsel i 30 dage, jf. færdselslovens § 117, stk. 2,
nr. 6, jf. stk. 1, jf. § 53, stk. 1, og § 54, stk. 1, samt § 117 a, stk. 1.

Tiltalte har erklæret sig villig til at udføre samfundstjeneste.

Da tiltalte efter Kriminalforsorgens erklæring er egnet hertil, gøres dommen
betinget, med de vilkår, der er anført nedenfor, jf. straffelovens § 62 og § 63,
jf. § 56, stk. 2.

Tiltalte skal betale en tillægsbøde på 10.000 kr., jf. straffelovens § 64, jf. § 58,
stk. 2.

Forvandlingsstraffen fastsættes som nedenfor bestemt.

Tiltalte er tidligere frakendt førerretten ubetinget begrundet i spirituskørsel. De
nu pådømte overtrædelser af færdselslovens § 53, stk.1, og § 54, stk. 1, ville
derfor i 2. gangs tilfælde som i den foreliggende sag hver for sig med-føre en
ubetinget frakendelse af førerretten i 3 år. Da der af de grunde, som er anført
ovenfor, hvor der ved en og samme kørsel er sket overtrædelse af såvel
færdselslovens § 53, stk. 1, som § 54, stk. 1, bør ske en kumulation skal
frakendelsestiden som udgangspunkt fastsættes til 6 år. Da der imidler-tid ved
flere spirituskørsel til samtidig påkendelse efter praksis gives en vis rabat på
frakendelsestiden, finder retten, at dette også skal finde sted i tilfæl-de, hvor
overtrædelserne er sket ved en og samme kørsel.

Tiltalte frakendes derfor retten til at føre motordrevet køretøj, hvortil der
kræves kørekort, i 5 år fra den 3. august 2010, jf. færdselslovens § 126, stk. 1,
nr. 10, jf. § 125, stk. 1, nr. 8 og nr. 9, jf. § 128.

Thi kendes for ret:

Tiltalte skal straffes med fængsel i 30 dage.

Straffen skal ikke fuldbyrdes, hvis tiltalte overholder følgende betingelser:

1. Tiltalte må ikke begå noget strafbart i en prøvetid på 2 år fra endelig dom.



/

Side 4/4

2. Tiltalte skal inden for en længstetid på 6 måneder fra endelig dom udfø-re
ulønnet samfundstjeneste i 30 timer. Tiltalte skal være under tilsyn af
Kriminalforsorgen i længstetiden.

Tiltalte skal betale en samlet bøde på 10.000 kr.

Forvandlingsstraffen for bøden er fængsel i 10 dage.

Tiltalte skal frakendes retten til at føre motordrevet køretøj, hvortil der kræ-ves
kørekort i 5 år fra den 3. august 2010.

Tiltalte skal betale sagens omkostninger.

Dommer